אנתוני הד

אנתוני סטיוארט הד (באנגלית: Anthony Stewart Head; נולד ב-20 בפברואר 1954) הוא שחקן ומוזיקאי אנגלי. התפרסם לראשונה בפרסומת לקפה נסטלה. הוא מוכר מתפקידיו כרופרט ג'יילס בסדרת הטלוויזיה "באפי ציידת הערפדים", אות'ר פנדרגון בסדרה "מרלין", ראש הממשלה בסדרה הקומית "הממלכה הקטנה" וכן כהרק שיפרייט בקומדיה המשודרת "Cabin Pressure" של רדיו 4 של ה-BBC.

ביוגרפיה
הד נולד בקמדן טאון שבלונדון. אביו היה סיפילד לורנס סטיוארט מארי הד (1919–2009), במאי סרטים דוקומנטריים ומייסד חברת ההפקות "Verity Films". אמו הייתה השחקנית הלן שינגלר . הוריו נישאו בווטפורד בשנת 1944. אחיו הבכור הוא השחקן והזמר מארי הד . שני האחים גילמו את פרדי טרמפר במחזמר "Chess" בתיאטרון הנסיך אדוארד בלונדון. מארי היה חלק מצוות השחקנים המקורי ב-1986 ואנתוני שיחק בצוות השחקנים האחרון בשנת 1989.

הד למד בבית הספר "סנבורי גרמר סקול" ובאקדמיה למוזיקה ולאמנויות הדרמה של לונדון (LAMDA).

בראיון משנת 2013 אמר בתשובה לשאלה מדוע בחר בקריירת משחק "כשזה בתוך המשפחה, זאת אפשרות, זה קיים. זה לא לקפוץ ולהגיד 'אני רוצה לשחק'. כשהייתי בן שש השתתפתי במופע שארגנו חברים של אמי, ושיחקתי את המלך ב'בגדי המלך החדשים'. אני זוכר שחשבתי 'זה מה שאני רוצה לעשות'."

תפקיד הבכורה שלו היה במחזמר "Godspell", שהוביל לתפקידים בטלוויזיה ברשת ה-BBC וגם ברשת ITV. אחת מהופעותיו הראשונות הייתה בסדרה של ITV "אויב על סף ביתי" שרצה מ-1978 ועד 1980. בתחילת שנות השמונים של המאה העשרים סיפק קולות רקע ללהקת "רד בוקס". בסוף שנות השמונים הופיע בסדרה של תריסר פרסומות לקפה "Nescafé Gold Blend" יחד עם שרון מוהן . בזכות פרסומות אלו שהיו בסגנון אופרת סבון זכה הד להכרה רחבה. בנוסף זכה להכרה כשהשתתף בסדרה הקומית לילדים "Woof!".

בשנים 1990–1991 שיחק הד בתפקיד פרנק נ'פורטר (הטרנסווסטיט הטרנסילבני) בהפקת הווסט אנד של "מופע האימים של רוקי" שעלה בתיאטרון פיקדילי בלונדון, לצדו של קרייג פרגוסון בתפקיד בראד מייג'ורס. ב-1991 יצא הביצוע שלו לסינגל "Sweet Transvestite" בחברת התקליטים קריסליס רקורדס. הוא גילם את אותה דמות פעם נוספת ב-1995 בתיאטרון הדוכס מיורק בלונדון, ב-3 במאי 2006 במופע מחווה בתיאטרון רויאל קורט וב-14 באוקטובר 2000 בהפקה בבית מלון וקזינו "הרד רוק" שבלאס וגאס בנבדה.

הצלחתו על במת התיאטרון והופעות אחדות בטלוויזיה האמריקאית, כמו בסדרה קצרת הימים "VR.5" הובילו ב-1997 לקבלת התפקיד של רופרט ג'יילס בסדרה "באפי ציידת הערפדים". בסוף העשור האחרון של המאה העשרים ובעשור הראשון של המאה העשרים ואחת חי הד רוב הזמן בארצות הברית בעוד משפחתו המשיכה להתגורר בבריטניה. הד עזב את הסדרה בעונה השישית כחבר קבוע בצוות השחקנים, אבל המשיך להופיע כשחקן אורח עד לתום הסדרה. בראיונות ציין שעזב את הסדרה כדי לבלות יותר זמן עם משפחתו.

ב-2002 השתתף הד בסדרה של ערוץ BBC Two "ילדות שנייה" העוסקת בארבעה חברים המתקרבים לגיל חמישים והמנסים לשחזר את ימי נעוריהם והחיוניות שבהם, בתוך מציאות של חיים כאנשים 'בוגרים'. עוד הופיע הד בתפקיד אורח בסדרות דרמה שונות כמו "עדות אילמת", "Murder Investigation Team" ו"ספוקס". ב-2003 הופיע בעונה הרביעית של הסיטקום המצליח "המשפחה שלי" בתפקיד אביה של אבי (Abi) בפרק "May the Best Man Win". בתוכנית המערכונים הפופולרית "הממלכה הקטנה" הוא גילם את ראש הממשלה בשנים 2003 ועד 2005. ב-2004 השתתף במספר פרקים בסדרת הדרמה "בחזרה לאחוזת העמק".

בנוסף לעבודתו בטלוויזיה הד הוציא אלבום בשם "Music for Elevators" משירי המוזיקאי ג'ורג' שרה . בתחילת הקריירה שלו סיפק קולות רקע לכמה משיריו של כריס דה ברג באלבום "The Getaway" וקרא קטע מתוך "הסערה" באלבום "Don't Pay the Ferryman".

ב-2001 הופיע הד בגרסת Webcast של סדרת המדע בדיוני הפופולרית "דוקטור הו" בסיפור בשם "Death Comes to Time", וגילם את אדון הזמן ולנטיין. עוד הופיע בתפקיד אורח בגרסת אודיו של "דוקטור הו", "Excelis Trilogy" בהפקת "Big Finish Productions". ב-2005 השתתף בתוכנית רדיו של ה-BBC העוסקת בהפקה המחודשת של הסדרה. באפריל 2006 הופיע הד בעונה השנייה של "דוקטור הו", בתפקיד מנהל בית ספר שהוא חייזר, מר פינץ', בפרק "פגישת מחזור". עוד ב-2006 הקליט ספר שמה של רומן "דוקטור הו" בשם "The Nightmare of Black Island" מאת מייק טאקר. הוא היה הקריין בסדרת מאחורי הקלעים של דוקטור הו בעונה השלישית והרביעית. עוד דיבב את הדמות בלטצר בסרט האנימציה של "דוקטור הו" "The Infinite Quest". ב-1996 נבחן הד לתפקיד הדוקטור השמיני אך פול מקגאן קיבל את התפקיד.

ב-2006 הופיע הד בפרק בסדרה "מלון בבילון", דרמה של BBC One שמתרחשת בבית מלון. באותה שנה השתתף בפיילוט לתוכנית חדשה בשם "Him and Us", המבוססת באופן חופשי על חיי הזמר אלטון ג'ון, בכיכובה של השחקנית קים קטרל עבור ערוץ הטלוויזיה האמריקני ABC. ביולי גילם את דמותו של קפטן הוק ב"מסיבת ילדים בארמון" בהצגה שהועלתה בארמון בקינגהאם כחלק מחגיגות יום ההולדת השמונים של המלכה אליזבת. באוקטובר 2006, דיבב הד את פונסונבי במשחק המחשב "Destroy All Humans! 2".

ממוזער|250px|אנתוני הד עם פריס הילטון וביל מוזלי בטקס "Scream Awards" ב-2007
ב-2007 שיחק בתפקיד האח ההומו של סטוקרד צ'אנינג בסרט האנגלי "Sparkle". עוד באותה שנה הופיע בתפקיד מר קולובריין בדרמה הקומית "נמכר!" של ITV1, ובתפקיד סר וולטר אליוט בעיבוד לרומן "הטיית לב" מאת ג'יין אוסטן. הד היה הקריין בתוכניות של מאחורי הקלעים של הסדרה האמריקנית "גיבורים". בדרמה "The Invisibles" שיחק הד לצדו של וורן קלארק וגילם את דמותו של מוריס ריילי.

אחרי שהבמאי דארן לין בוסמן ראה את אנתוני הד בפרק המחזמר "Once More, with Feeling" מתוך הסדרה "באפי", הוא ליהק את הד באופרת הרוק שלו "ריפו! האופרה התורשתית". לדברי בוסמן, הד היה הבחירה הראשונה שלו לתפקיד. בסרט מככבות שרה ברייטמן ופריס הילטון.

ברדיו הופיע הד בסדרה הקומית "Bleak Expectations" בתפקיד כפול של ארכי-נבל מר ג'נטלי בנוולנט ושל הצאצא שלו העיתונאי ג'רמי סורקוויל. הוא השתתף בסדרה במשך חמש עונות מ-2007 ועד 2012. עוד היה לו תפקיד בסדרה הקומית של רדיו 4 "Cabin Pressure" בה גילם את הרקולס שיפרייט בשנים 2011 עד 2013, וחזר להופיע בשני פרקי הסיום ב-2014.

הד השתתף בסדרת הדרמה של ה-BBC "מרלין", הנושאת את שמו של הקוסם האגדי מרלין. הד גילם את דמות אביו של הנסיך ארתור.

 חיים אישיים 
הד חי עם בת זוגו שרה פישר. לזוג יש שתי בנות, אמילי נולדה בדצמבר 1988 ודייזי נולדה ב-1991. שתי הבנות הן שחקניות.

פילמוגרפיה
קולנוע
 שנה שם שם באנגלית תפקיד הערות 1981 מאהבה של ליידי צ'טרלי Lady Chatterley's Lover אנטון 1987 עדות במבחן A Prayer for the Dying רופרט 1988 La Collina del diavolo מייקל טויל 1992 Woof Again! Why Me? 2003 אהיה שם I'll Be There סם גרבסי דרמה קומית 2004 Fat Slags ויקטור 2005 Framing Frankie דניס פולי Imagine Me & You נד 2006 סקופ Scoop בלש Little Britain Live ראש הממשלה 2007 Sparkle טוני The Magic Door ג'ורג' Amelia and Michael מייקל סוויני טוד: הספר השטן מרחוב פליט Sweeney Todd: The Demon Barber of Fleet Street ג'נטלמן ברחוב הופעת קמאו; ללא קרדיט 2008 ריפו! האופרה התורשתית Repo! The Genetic Opera נתן וולאס 2011 קרועים The Inbetweeners Movie אבא של ויל אשת הברזל The Iron Lady ג'פרי האו 2012 גוסט ריידר: רוח הנקמה Ghost Rider: Spirit of Vengeance בנדיקט 2013 פרסי ג'קסון וים המפלצות Percy Jackson: Sea of Monsters כיירון Underdogs אנימציה ממוחשבת 2014לעוף הביתה Flying Home אבא של קולין 2021 School's Out Forever האד מאסטר 2024משודרג Upgraded ג'וליאן מרקץ

טלוויזיה
 שנה שם שם באנגלית תפקיד הערות 1978 אויב על סף ביתי Enemy at the Door קלייב מרטל בפרק "Steel Hand from the Sea" לילי Lillie ויליאם לה ברטון ITV 1979 The Mallens וייר סדרת טלוויזיה (2 פרקים) Secret Army הנסליק בפרק "A Safe Place" 1980 Love in a Cold Climate טוני קרוסיג תיימז טלוויז'ן 1981 Crown Court טימותי פרסטון-ברי בפרק "Hen Party" ברז'רק Bergerac ביל בפרק "See You in Moscow" 1984–1988 קומיק סטריפ  ריקי, בפרק "Slags" ובפרק "More Bad News" 1985 C.A.T.S. Eyes ג'יימס סינדן בפרק "Goodbye, Jenny Wren" Howards' Way פיל נורטון 5 פרקים 1987 Boon ריצ'רד רת'בון בפרק "Day of the Yoke" 1988 פולסקי Pulaski דאדלי פילדינג בפרק "The Price of Fame" Rockliffe's Babies כריס פטרסון בפרק "A Trip to the Zoo" 1991 אריק  בנטלי 2 פרקים 1993 The Detectives סיימון בפרק "Acting Constables" איש הנצח Highlander: The Series אלן רות'ווד בפרק "Nowhere to Run" 1994 Royce פיטלוק סרט טלוויזיה; שואוטיים 1995 VR.5 אוליבר סמפסון פרקים 5 - 13 Ghostbusters of East Finchley טרי פרק אחד NYPD Blue NYPD Blue נייג'ל גיבסון בפרק "Cold Heaters" 1996 רוג'ר רוג'ר Roger Roger ג'ימי פרייס 1997 ג'ונתן קריק Jonathan Creek אדם קלאוס בפרק "The Wrestler's Tomb" 1997–2003 באפי ציידת הערפדים Buffy the Vampire Slayer רופרט ג'יילס 121 פרקיםמועמדות לפרס סאטורן לשחקן המשנה הטוב ביותר 1999 Two Guys, a Girl and a Pizza Place ד"ר סטרצקי בפרק "Two Guys, a Girl and a Mother's Day" 2000 Best Actress קולין טרומנס סרט טלוויזיה;  2001 עדות אילמת Silent Witness הנרי הוטון בפרק "Two Below Zero" 2002 ספוקס Spooks פיטר סלטר בפרק: "Traitor's Gate" Fillmore! פרופסור ת'ירד בפרקים "Red Robins Don't Fly", "A Cold Day at X" 2002–2003 ילדות שנייה Manchild ג'יימס 15 פרקים 2003 המשפחה שלי My Family ריצ'רד הרפר בפרק "May the Best Man Win" ובכיכובו של פאנצ'ו וילה בתפקיד עצמו (אנ') And Starring Pancho Villa as Himself ויליאם בנטון סרט טלוויזיה של HBO Reversals מר אנדרו ברטון סרט טלוויזיה; ITV 2003–2006 הממלכה הקטנה Little Britain מייקל סטיבנס 2004 True Horror with Anthony Head מנחה תחבולות חדשות New Tricks סר טים פרק אחד בחזרה לאחוזת העמק Monarch of the Glen צ'סטר גרנט 2005 Murder Investigation Team סטיוארט מסטרס פרק אחד רוז ומלוני Rose and Maloney ד"ר דייוויד טרי פרק אחד 2006 מלון בבילון Hotel Babylon מר מצ'ין פרק אחד דוקטור הו Doctor Who מר פינץ' בפרק: "School Reunion" Children's Party at the Palace קפטן הוק ספיישל טלוויזיוני; BBC Him and Us מקס פלאש פרק פיילוט 2007 Comic Relief 2007: The Big One תפקידים שונים הטיית לב Persuasion סר וולטר אליוט Totally Doctor Who בלטצר דיבוב בפרק "The Infinite Quest" עור רגיש Sensitive Skin טום פיין בפרק "The Signals" ובפרק "Here I Am" נמכר! Sold מר קולובריין 6 פרקים 2007–2008 מאחורי הקלעים של הסדרה "גיבורים" Heroes Unmasked קריינות עונה ראשונה ושנייה 2007–2009 מאחורי הקלעים של הסדרה "דוקטור הו" Doctor Who Confidential קריינות 30 פרקים הממלכה הקטנה Little Britain ראש הממשלה 23 פרקים 2008–2012 מרלין Merlin אות'ר פנדרגון 43 פרקים 2008 The Invisibles מוריס ריילי סדרה של BBC One 2009 Free Agents סטיבן סדרה של ערוץ 4 2011 Free Agents סטיבן סדרה של NBC עיבוד אמריקאי לסדרה הבריטית 2013לרקוד על הקצה (אנ') Dancing on the Edge דונלדסון 5 פרקים Warehouse 13 פרסלסוס 3 פרקים You, Me & Them אד ווקר 2014–2015דומיניון Dominionהסנאטור דייוויד וויל2 עונות 2015 גלאוונט Galavant אביו של גלאוונט פרק אחד Yonderland אבא של פיט פרק אחד 2016 אשם Guilt ג'יימס 5 פרקים 2018 נפרדנו כך The Split אוסקר דיפוי תפקיד ראשי (עונה 1); 6 פרקים יריד ההבלים Vanity Fair לורד סטיין מיני-סדרה2019ג'ק ראיין Jack Ryanרופרט תורן2 פרקים בעונה השנייה. איש עסקים אנגלי מושחת 2020 אדם זר The Stranger אד פרייס מיני-סדרה2020–2023 טד לאסו Ted Lasso רופרט מניון 18 פרקים 2021 הרוח מטירת קאנטרוויל The Canterville Ghost סר סיימון 4 פרקים 2022 ברידג'רטון Bridgerton לורד שפילד פרק: "An Unthinkable Fate"

קישורים חיצוניים



 אנתוני הד באתר מכון הסרטים הבריטי

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1954